Mandag blev EM i wakeboarding endelig skudt i gang i Thisted.

De har glædet sig længe i Thisted. Og mandag lød startskuddet endelig. Europamesterskaberne i vandsporten wakeboarding har i år været meget tæt på at blive aflyst. Europamesterskaberne i wakeboarding skulle nemlig have været afholdt i Ungarn, men den beliggenhed lå for tæt på det krigshærgede Ukraine. Derfor blev værtsskabet sendt til Thy – i sidste øjeblik For folkene bag kabelbanen i Thy kunne ikke bære, at det skulle aflyses, så på rekordtid fik de stablet arrangementet på benene, og nu er de klar til at fyre den af ugen ud.